Sold out είναι τα… εισιτήρια για την είσοδο στην ομιλία του Άδωνι Γεωργιάδη στην Καλαμάτα.

ADVERTISING

Η ομιλία του αντιπροέδρου της Νέας Δημοκρατίας που διοργανώνει η Τοπική Οργάνωση της Καλαμάτας πραγματοποιείται στο ξενοδοχείο «Horizon Blu» (Ναυαρίνου 217) .

Η εκδήλωση με ομιλητή τον Άδωνι Γεωργιάδη είχε προγραμματιστεί για τις 18 Νοεμβρίου 2017 (με εισιτήριο 10 ευρώ), αλλά είχε αναβληθεί λόγω ανειλημμένων υποχρεώσεων του αντιπροέδρου της ΝΔ.

«Μόνο στη… μαύρη αγορά βρίσκει κανείς πλέον εισιτήρια» συνηθίζει να λέει χαμογελώντας ο αντιπρόεδρος της Νέας Δημοκρατίας, ενώ η ομιλία αποκτά ιδιαίτερα πολιτικά χαρακτηριστικά, καθώς παρών θα είναι και ο πρώην πρωθυπουργός Αντώνης Σαμαράς, ο οποίος επρόκειτο να παραβρεθεί και στην ομιλία που είχε αναβληθεί το 2017.

Το τελευταίο διάστημα άλλωστε εντείνονται οι φήμες για δυσαρέσκεια της ηγεσίας του κόμματος της αξιωματικής αντιπολίτευσης προς τον πρώην πρωθυπουργό και μάλλον απομένει να δούμε αν και πώς αυτή θα εκφραστεί στο προσεχές μέλλον.